起居帖
作者：楊凝式
朝代：唐

paragraphs: 行住坐臥處，手摩脅與肚，心腹通快時，兩手腸下踞。
踞之徹膀腰，背拳摩腎部。
纔覺力倦來，即使家人助。
行之不厭頻，晝夜無窮數，歲久積功成，漸入神仙路。
（見明刻本朱存理輯《鐵網珊瑚·書品》卷一。
）（按：詩後題云：「乾祐元年冬殘臘暮，華陽焦上人尊師處傳，楊凝式。
」又附米友仁跋云：「右楊凝式書神仙起居法八行，臣米友仁鑒定真蹟跋。
」）。